Opossum sufi ta' Derby

L-opossum sufi ta' Derby, magħruf xjentifikament bħala Caluromys derbianus, huwa mammiferu marsupjal tal-familja Didelphidae (didelfidu), fl-ordni Didelphimorphia (didelfimorfju), nattiv tal-kontinenti Amerikani b'firxa min-Nofsinhar tal-Messiku sat-Tramuntana tal-Ekwador.

Dan l-opossum sufi ġeneralment jippreferi jgħix f'abitat ta' foresti primarji (għalkemm jisab ukoll f'dawk sekondarji), kemm dawk dejjem ħodor kif ukoll dawk li jwaqqgħu l-weraq u mal-firxa vasta li għandu, huwa jinsab fi stat kemm minn dak ta' lokalment komuni, sa dak ta' mhux komuni f'inħawi oħra.   

Bħal kull membru tal-ġeneru Caluromys, l-opossum sufi ta' Derby huwa annimal strettament siġri (jgħix fis-siġar), għandu il-kwozjent tal-enċefalizazzjoni (il-massa ċelebrali mmqabla fi proporzjon mal-massa tal-ġisem) ta' rata aktar għolja minn dik tal-opossumi l-oħrajn, botna iżgħar u denb twil u tqil ħafna f'aktar minn nofs it-tul kollu tiegħu.

 Dieta 
L-opossum sufi ta' Derby huwa annimal omnivoru u d-dieta tiegħu tikkonsisti minn frott, żrieragħ, weraq, ħxejjex rotob, insetti, annimali invertebrati żgħar u possibilment annimali mejta jew fi stat ta' dekompożizzjoni wkoll.

 Distribuzzjoni 

Dan l-opossum għandu distribuzzjoni ma' bosta pajjiżi fin-Nofsinhar tal-kontinent tal-Amerika ta' Fuq, fl-Amerika Ċentrali u fit-Tramuntana tal-kontinent tal-Amerika t'Isfel u jinsab fil-Beliże, l-Ekwador, il-Gwatemala, il-Ħonduras, il-Kolombja, il-Kosta Rika, il-Messiku, in-Nikaragwa u l-Panama.

 Klassifikazzjoni 

Ordni Didelphimorphia
Superfamilja Didelphoidea
Familja Didelphidae
Sottofamilja Caluromyinae
Ġeneru Caluromys
Sottoġeneru Mallodelphys
Opossum sufi ta' Derby, Caluromys derbianus
Sottospeċi
Caluromys derbianus aztecus (Thomas, 1913)
Caluromys derbianus centralis (Hollister, 1914)
Caluromys derbianus derbianus (Waterhouse, 1841)
Caluromys derbianus fervidus (Thomas, 1913)
Caluromys derbianus nauticus (Thomas, 1913)
Caluromys derbianus pallidus (Thomas, 1899)

 Referenzi 





 Ħoloq esterni 
 Id-Databażi Palebijoloġika
 Tassonomija tal-Mammiferi

Kategorija:Didelphimorphia